CELEX: 32019D1372
Language: lt
Date: 2019-08-19 00:00:00
Title: 2019 m. rugpjūčio 19 d. Komisijos įgyvendinimo sprendimas (ES) 2019/1372, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl stebėsenos ir duomenų teikimo (pranešta dokumentu Nr. C(2019) 6026) (Tekstas svarbus EEE.)

23.8.2019   
               
               
                  LT
               
               
                  Europos Sąjungos oficialusis leidinys
               
               
                  L 220/1
               
            
         KOMISIJOS ĮGYVENDINIMO SPRENDIMAS (ES) 2019/1372
         2019 m. rugpjūčio 19 d.
         kuriuo įgyvendinamos Europos Parlamento ir Tarybos direktyvos 2007/2/EB nuostatos dėl stebėsenos ir duomenų teikimo
         
            
               (pranešta dokumentu Nr. C(2019) 6026)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2007 m. kovo 14 d. Europos Parlamento ir Tarybos direktyvą 2007/2/EB, sukuriančią Europos bendrijos erdvinės informacijos infrastruktūrą (INSPIRE) (1), ypač į jos 21 straipsnio 4 dalį,
         kadangi:
         
                     (1)
                  
                  
                     Direktyva 2007/2/EB reikalaujama, kad valstybės narės stebėtų, kaip įgyvendinama bei naudojama jų erdvinės informacijos infrastruktūra, ir teiktų duomenis apie įvairius su tuo susijusius klausimus. Komisijos sprendimas 2009/442/EB (2), kuriuo įgyvendinamos Direktyvos 2007/2/EB nuostatos dėl stebėsenos ir atskaitomybės. Informacijos rinkimo patirtis ir naujausios vertinimų išvados (Direktyvos 2007/2/EB (3) REFIT vertinimas, ES aplinkos politikos ataskaitų teikimo ir stebėsenos tinkamumo patikra (4)) rodo, kad reikia supaprastinti ir racionalizuoti stebėseną ir ataskaitų teikimą, sudaryti sąlygas geriau palyginti įgyvendinimo pažangą valstybėse narėse bei parengti nacionalines ir ES masto apžvalgas, kartu sumažinant su stebėsena ir ataskaitų teikimu susijusią administracinę naštą. Atnaujinta informacija turėtų būti renkama visiems ataskaitas teikiantiems subjektams lengvesniu, palyginamu ir mažesnę naštą sukuriančiu būdu. Be to, dėl didelio rodiklių skaičiaus nebuvo galima aiškiai matyti įgyvendinimo pažangos. Rodiklių buvo pernelyg daug ir ne visi buvo tinkami. Todėl Sprendimas 2009/442/EB turėtų būti pakeistas;
                  
               
                     (2)
                  
                  
                     stebėsena turėtų būti grindžiama rodiklių, apskaičiuotų remiantis iš valdžios institucijų surinktais duomenimis, rinkiniu. Pagal šiuos rodiklius bus vertinama Direktyvos 2007/2/EB įgyvendinimo pažanga valstybėse narėse ir jie bus naudojami vertinant direktyvos veiksmingumą atsižvelgiant į jos tikslus. Todėl šiame akte rodikliai nustatyti vadovaujantis bendra Direktyvos 2007/2/EB intervencijos logika ir pasirinkti taip, kad būtų vykdomi reikalavimai nustatyti reikalingus erdvinius duomenis (3 straipsnis), nustatytus erdvinius duomenis aprašyti metaduomenimis (4 straipsnis), užtikrinti, kad aprašytieji erdviniai duomenys būtų prieinami internetu per tinklo paslaugas, skirtas jiems surasti, peržiūrėti ir parsisiųsti (6 ir 7 straipsniai) ir kad erdviniai duomenys būtų susieti į sąveikius duomenų modelius su bendru žodynu (5 straipsnis);
                  
               
                     (3)
                  
                  
                     siekiant kuo labiau sumažinti su stebėsena susijusią administracinę naštą, rodikliai turėtų būti apskaičiuojami remiantis erdvinių duomenų rinkinių ir erdvinių duomenų paslaugų metaduomenimis, kuriuos valstybės narės jau sukūrė ir paskelbė pagal Direktyvos 2007/2/EB 5 straipsnį, kad valstybėms narėms nereikėtų apskaičiuoti rodiklių rankiniu būdu ir kasmet teikti Direktyvos 2007/2/EB I, II ir III prieduose išvardytas temas atitinkančių erdvinių duomenų rinkinių bei erdvinių duomenų paslaugų sąrašo, kaip numatyta Sprendime 2009/442/EB. Apskaičiuojant stebėsenos rodiklius bus atsižvelgiama tik į valstybių narių skelbiamus metaduomenis. Nepaskelbtų metaduomenų nėra galimybės rasti ir jie neprisideda prie erdvinės informacijos infrastruktūros, todėl apskaičiuojant stebėsenos rodiklius į juos nebus atsižvelgiama;
                  
               
                     (4)
                  
                  
                     siekiant sumažinti su duomenų teikimu susijusią administracinę naštą, valstybės narės turėtų teikti duomenis tik apie tuos savo erdvinės informacijos infrastruktūros aspektus, kurie pasikeitė nuo paskutinės ataskaitos pateikimo pagal Direktyvos 2007/2/EB 21 straipsnio 3 dalį;
                  
               
                     (5)
                  
                  
                     siekiant užtikrinti nuoseklią ir palyginamą stebėseną ir duomenų teikimą visoje Sąjungoje, valstybės narės turėtų stebėti bent vieną bendrą erdvinių duomenų poaibį ir pranešti apie tų erdvinių duomenų buvimą, prieinamumą ir sąveikumą. Šį bendrą poaibį turėtų sudaryti erdvinių duomenų rinkiniai, kuriuos valstybės narės jau naudoja teikdamos duomenis pagal ES aplinkos teisės aktus, nurodytus Komisijos ataskaitoje (5)„Aplinkosaugos ataskaitų teikimo supaprastinimo veiksmai“, pateiktoje atlikus išsamią ES aplinkos politikos ataskaitų teikimo ir stebėsenos tinkamumo patikrą (6);
                  
               
                     (6)
                  
                  
                     šiame sprendime nustatytos priemonės atitinka pagal Direktyvos 2007/2/EB 22 straipsnį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Dalykas
            Šiame sprendime nustatomos išsamios valstybių narių prievolės stebėti, kaip įgyvendinama ir naudojama jų erdvinės informacijos infrastruktūra, įgyvendinimo taisyklės ir Komisijai pranešti apie tą stebėseną pagal Direktyvos 2007/2/EB 21 straipsnio 1 ir 2 dalis.
         
         
            2 straipsnis
            Bendrosios stebėsenos ir duomenų teikimo nuostatos
            
               1.   3–7 straipsniuose nurodyti rodikliai apskaičiuojami naudojant erdvinių duomenų rinkinių ir erdvinių duomenų paslaugų metaduomenis, kuriuos valstybės narės skelbia teikdamos Direktyvos 2007/2/EB 11 straipsnio 1 dalies a punkte nurodytas paieškos paslaugas.
            
            
               2.   Valstybės narės visus stebėsenos rezultatus pagal Direktyvos 2007/2/EB 21 straipsnio 1 dalį skelbia viešai internete arba kitomis tinkamomis telekomunikacijų priemonėmis.
            
         
         
            3 straipsnis
            Erdvinių duomenų ir paslaugų buvimo stebėsena
            
               1.   Erdvinių duomenų rinkinių ir erdvinių duomenų paslaugų skaičiui nustatyti naudojami šie rodikliai:
               
                           a)
                        
                        
                           erdvinių duomenų rinkinių, aprašytų metaduomenimis („DSi1,1“), skaičius;
                        
                     
                           b)
                        
                        
                           erdvinių duomenų paslaugų, aprašytų metaduomenimis („DSi1,2“), skaičius;
                        
                     
            
               2.   Erdvinių duomenų rinkinių, kuriuos valstybė narė jau naudoja teikdama Komisijai duomenis pagal aplinkos apsaugos teisės aktus, skaičiui nustatyti naudojamas šis rodiklis: erdvinių duomenų rinkinių, kurių metaduomenyse nurodytas raktažodis iš Komisijos registro, reiškiantis, kad erdvinių duomenų rinkinys naudojamas teikiant duomenis pagal aplinkos apsaugos teisės aktus („DSi1,3“), skaičius.
            
            
               3.   Erdvinių duomenų rinkinių, atitinkamai apimančių regioninę ar nacionalinę teritoriją, skaičiui nustatyti naudojami šie rodikliai:
               
                           a)
                        
                        
                           erdvinių duomenų rinkinių, kurių metaduomenyse nurodytas raktažodis iš Komisijos registro, reiškiantis, kad erdvinių duomenų rinkinys apima regioninę teritoriją („DSi1,4“), skaičius;
                        
                     
                           b)
                        
                        
                           erdvinių duomenų rinkinių, kurių metaduomenyse nurodytas raktažodis iš Komisijos registro, reiškiantis, kad erdvinių duomenų rinkinys apima nacionalinę teritoriją („DSi1,5“), skaičius.
                        
                     
         
         
            4 straipsnis
            Metaduomenų atitikties Komisijos reglamentui (EB) Nr. 1205/2008 (7) stebėsena
            Erdvinių duomenų rinkinių ir erdvinių duomenų, kuriuos valstybės narės skelbia naudodamos Direktyvos 2007/2/EB 11 straipsnio 1 dalies a punkte nurodytas paieškos paslaugas ir kurių metaduomenys atitinka Reglamento (EB) Nr. 1205/2008 nuostatas dėl metaduomenų, procentinė dalis nustatoma naudojant šiuos rodiklius:
            
                        a)
                     
                     
                        erdvinių duomenų rinkinių, kurių metaduomenys atitinka Reglamentą (EB) Nr. 1205/2008, skaičius, padaugintas iš šimto ir padalytas iš erdvinių duomenų rinkinių, aprašytų metaduomenimis, skaičiaus (žymimo rodikliu „DSi1,1“) („MDi1,1“);
                     
                  
                        b)
                     
                     
                        erdvinių duomenų paslaugų, kurių metaduomenys atitinka Reglamentą (EB) Nr. 1205/2008, skaičius, padaugintas iš šimto ir padalytas iš erdvinių duomenų paslaugų, aprašytų metaduomenimis, skaičiaus (žymimo rodikliu „DSi1,2“) („MDi1,2“).
                     
                  
         
            5 straipsnis
            Metaduomenų atitikties Komisijos reglamentui (ES) Nr. 1089/2010 (8) dėl sąveikumo stebėsena
            Erdvinių duomenų rinkinių, kurie atitinka Reglamento (ES) Nr. 1089/2010 nuostatas dėl erdvinių duomenų rinkinių sąveikumo, procentinei daliai nustatyti naudojami šie rodikliai:
            
                        a)
                     
                     
                        erdvinių duomenų rinkinių, atitinkančių Reglamentą (ES) Nr. 1089/2010, skaičius, padaugintas iš šimto ir padalytas iš erdvinių duomenų rinkinių skaičiaus (žymimo rodikliu „DSi1,1“) („DSi2“);
                     
                  
                        b)
                     
                     
                        erdvinių duomenų rinkinių, atitinkančių Direktyvos 2007/2/EB I priede išvardytas temas ir Reglamentą (ES) Nr. 1089/2010, skaičius, padaugintas iš šimto ir padalytas iš tame priede išvardytas temas atitinkančių erdvinių duomenų rinkinių skaičiaus („DSi2,1“);
                     
                  
                        c)
                     
                     
                        erdvinių duomenų rinkinių, atitinkančių Direktyvos 2007/2/EB II priede išvardytas temas ir Reglamentą (ES) Nr. 1089/2010, skaičius, padaugintas iš šimto ir padalytas iš tame priede išvardytas temas atitinkančių erdvinių duomenų rinkinių skaičiaus („DSi2,2“);
                     
                  
                        d)
                     
                     
                        erdvinių duomenų rinkinių, atitinkančių Direktyvos 2007/2/EB III priede išvardytas temas ir Reglamentą (ES) Nr. 1089/2010, skaičius, padaugintas iš šimto ir padalytas iš tame priede išvardytas temas atitinkančių erdvinių duomenų rinkinių skaičiaus („DSi2,3“).
                     
                  
         
            6 straipsnis
            Erdvinių duomenų rinkinių pasiekiamumo naudojantis peržiūros ir parsisiuntimo paslaugomis stebėsena
            Erdvinių duomenų rinkinių, kurie prieinami teikiant Direktyvos 2007/2/EB 11 straipsnio 1 dalies b punkte nurodytas peržiūros paslaugas ir tos nuostatos c punkte nurodytas parsisiuntimo paslaugas, procentinei daliai nustatyti naudojami šie rodikliai:
            
                        a)
                     
                     
                        erdvinių duomenų rinkinių, kuriuos galima peržiūrėti ir parsisiųsti, skaičius, padaugintas iš šimto ir padalytas iš erdvinių duomenų rinkinių skaičiaus, žymimo rodikliu „DSi1,1“ („NSi2“);
                     
                  
                        b)
                     
                     
                        erdvinių duomenų rinkinių, kuriuos galima peržiūrėti, skaičius, padaugintas iš šimto ir padalytas iš erdvinių duomenų rinkinių skaičiaus, žymimo rodikliu „DSi1,1“ („NSi2,1“);
                     
                  
                        c)
                     
                     
                        erdvinių duomenų rinkinių, kuriuos galima parsisiųsti, skaičius, padaugintas iš šimto ir padalytas iš erdvinių duomenų rinkinių bendro skaičiaus, žymimo rodikliu „DSi1,1“ („NSi2,2“).
                     
                  
         
            7 straipsnis
            Tinklo paslaugų atitikties Komisijos reglamentui (EB) Nr. 976/2009 (9) stebėsena
            Direktyvos 2007/2/EB 11 straipsnio 1 dalyje nurodytų tinklo paslaugų, atitinkančių Reglamento (EB) Nr. 976/2009 nuostatas dėl tinklo paslaugų, procentinė dalis nustatoma naudojant šiuos rodiklius:
            
                        a)
                     
                     
                        tinklo paslaugų, atitinkančių Reglamentą (EB) Nr. 976/2009, skaičius, padaugintas iš šimto ir padalytas iš tinklo paslaugų bendro skaičiaus („NSi4“);
                     
                  
                        b)
                     
                     
                        paieškos paslaugų, atitinkančių Reglamentą (EB) Nr. 976/2009, skaičius, padaugintas iš šimto ir padalytas iš paieškos paslaugų bendro skaičiaus („NSi4,1“);
                     
                  
                        c)
                     
                     
                        peržiūros paslaugų, atitinkančių Reglamentą (EB) Nr. 976/2009, skaičius, padaugintas iš šimto ir padalytas iš peržiūros paslaugų bendro skaičiaus („NSi4,2“);
                     
                  
                        d)
                     
                     
                        parsisiuntimo paslaugų, atitinkančių Reglamentą (EB) Nr. 976/2009, skaičius, padaugintas iš šimto ir padalytas iš parsisiuntimo paslaugų bendro skaičiaus („NSi4,3“);
                     
                  
                        e)
                     
                     
                        transformavimo paslaugų, atitinkančių Reglamentą (EB) Nr. 976/2009, skaičius, padaugintas iš šimto ir padalytas iš transformavimo paslaugų bendro skaičiaus („NSi4,4“).
                     
                  
         
            8 straipsnis
            Stebėsenos rezultatų skelbimas
            Kasmet ne vėliau kaip iki kovo 31 d. skelbiami pagal Direktyvos 2007/2/EB 21 straipsnio 1 dalį vykdomos stebėsenos rezultatai, susiję su erdvinės informacijos infrastruktūros įgyvendinimo būkle iki praėjusių metų gruodžio 15 d. Rezultatai atnaujinami bent kartą per metus.
         
         
            9 straipsnis
            Suvestinių ataskaitų atnaujinimas
            Valstybės narės pateikia Komisijai atnaujintus Direktyvos 2007/2/EB 21 straipsnio 2 dalyje išvardytų dalykų suvestinius aprašymus. Suvestiniai aprašymai teikiami tik jei po ankstesnio pateikimo įvyko pokyčių.
         
         
            10 straipsnis
            Panaikinimas
            Sprendimas 2009/442/EB panaikinamas.
         
         
            11 straipsnis
            Adresatai
            Šis sprendimas skirtas valstybėms narėms.
         
         
            Priimta Briuselyje 2019 m. rugpjūčio 19 d.
            
               
                  Komisijos vardu
               
               Karmenu VELLA
               
                  Komisijos narys
               
            
         
         
            (1)  OL L 108, 2007 4 25, p. 1.
         
         
            (2)  2009 m. birželio 5 d. Europos Komisijos sprendimas 2009/442/EB, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl stebėsenos ir atskaitomybės (OL L 148, 2009 6 11, p. 18).
         
            (3)  SWD(2016) 273 final.
         
            (4)  COM(2017) 312 final ir SWD(2017) 230.
         
            (5)  COM(2017) 312 final.
         
            (6)  SWD(2017) 230 final; visas sąrašas pateikiamas jos 1 priede (dokumento 8.1 skirsnis).
         
            (7)  2008 m. gruodžio 3 d. Komisijos reglamentas (EB) Nr. 1205/2008, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl metaduomenų (OL L 326, 2008 12 4, p. 12).
         
            (8)  2010 m. lapkričio 23 d. Komisijos reglamentas (ES) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo (OL L 323, 2010 12 8, p. 11).
         
            (9)  2009 m. spalio 19 d. Komisijos reglamentas (EB) Nr. 976/2009, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl tinklo paslaugų (OL L 274, 2009 10 20, p. 9).